Нашы чытачы час ад часу падымаюць тэму бадзяжных “братоў нашых меншых” (у розных ракурсах). У рэдакцыю звярталіся тыя, хто супраць публічнага адлову жывёлін. А таксама тыя, хто наогул супраць чатырохногіх “бамжоў”, патрабавалі найхутчэй падштурхнуць адпаведную службу горада на знішчэнне “сабачага вяселля”. Ветэрынары, якія прасілі напісаць, наколькі небяспечная для здароўя чалавека такая жывёла. А нядаўна пазваніла ў рэдакцыю дзяўчына, якая прадставілася Ганнай і расказала, што яна на працягу адзінаццаці гадоў не праходзіць міма бадзяжнай жывёліны, забірае яе з сабой, лечыць, “ганяе” блох і гельмінтаў, а пасля шукае новых надзейных гаспадароў для сваіх падапечных. Гэты матэрыял — своеасаблівая справаздача-абагульненне на вышэйзгаданую тэму.